
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
7 ΑΠΡΙΛΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

325 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,324 στρεμμάτων, στη θέση 
«Ασπρόη» περιφέρειας Δήμου Λιτοχώρου Ν, Πιερίας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου του Δήμου Κηφισιάς 

(Ο.Τ.400 και 400α) Ν. Αττικής . 2 

Έγκριση μεταφοράς συντελεστή δόμησης ακινήτου, που βρίσκεται 
εντός του ρυμοτομικού σχεδίου δήμου Αθηναίων (Ν. Αττικής) 3 
Έγκριση μεταφοράς συντελεστή δόμησης ρυμοτομούμενου ακινήτου 
που βρίσκεται εντός του ρυμοτομικού σχεδίου δήμου Παλ. Φαλή¬ 
ρου (Ν. Αττικής) . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1485 (1) 

Κήρυξη αναδασωτέας έκτασης 0,324 στρεμμάτων, στη θέση «Ασπρόη» 
περιφέρειας Δήμου Λιτοχώρου Ν. Πιερίας, 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. ' 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 90/27.2.92 πρόταση του Δασονομείου Λιτοχώρου περί κη- 
ρύξεως αναδασωτέας,της αναφερομένης στο θέμα εκτάσεως, αποφασί¬ 
ζουμε: 

Κηρύσσουμε αναδασωτέα με σκοπό τη διατήρηση της δασικής εκτά¬ 
σεως που εκχερσώθηκε παράνομα, τη δημόσια δασική έκταση εμβαδού 
0,324 στρεμμάτων που βρίσκεται στη θέση «Ασπρόη» περιφέρειας Δή¬ 
μου Λιτοχώρου Ν. Πιερίας και προσδιορίζεται από τα στοιχεία α) Α, Β, 
Γ, β) Γ, Δ, Ε, Ζ, Η, Γ και έχει όρια: 

Ανατολικά: Με δημόσια δασική έκταση. 

Δυτικά: Με αγρό Τζιούκα Γεωργίου. 

Βόρεια: Με αγρό ίδιου και δημοσία δασική έκταση. 

Νότια: Με αγροτικό δρόμο, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η αποκατάσταση της βλαστήσεως θα γίνει με φυσική αναγέν¬ 
νηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη 12 Μαρτίου 1992 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Τροποποίηση του ρυμοτομικού σχεδίου του Δήμου Κηφισιάς {Ο.Τ.400 
και 400α) Ν. Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, 11 και 70 του Ν.Δ/τος της 
17.7.1923 «περί σχεδίων πόλεων κλπ.» (Α' 228) όπως μεταγενέστερα 
τροποποιήθηκαν και συμπληρώθηκαν. 4 

2. Τις διατάξεις της παρ. 1 εδ. ιδ του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Α' 137). 

3. Την ΐ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

4. Τις διατάξεις του άρθρου 99 (παρ. 3) του Ν. 1892/1990 «Για τον 
εκσυγχρονισμό και την ανάπτυξη» (Α' 101). 

5. Τις 122 και 298/1988 γνωμοδοτήσεις του Δημοτικού Συμβου¬ 
λίου Κηφισιάς. 

6. Τις 318/1987 και 351/1988 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Τις ( 7/19.2.1990 της 20ης συνεδρίασης, 2/6.3.1991 της 25ης 
συνεδρίασης και 26/10.7.1991 της 35ης συνεδρίασης, γνωμοδοτή¬ 
σεις της Εκτελεστικής Επιτροπής του Οργανισμού Αθήνας. 

8. Την 700/1991 Γνωμοδότηση του Συμβουλίου της Επικράτειας 
με πρόταση του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 


Άρθρο 1 

1. Εγκρίνεται η τροποποίηση του εγκεκριμένου ρυμοτομικού σχεδίου 
του Δήμου Κηφισιάς (Ν. Αττικής) στην περιοχή που περικλείεται από 
τις οδούς Χελιδονούς, Κηφισού και Λ. Ελαιών με την κατάργηση της 
μεταξύ του Ο.Τ. 400 και του κοινόχρηστου χώρου 400α του τμήματος 
της Λεωφόρου Κύμης, και τη δημιουργία ενός οικοδομήσιμου χώρου 
όπως οι ρυθμίσεις αυτές φαίνονται στο σχετικό χρωματισμένο πρωτό¬ 
τυπο διάγραμμα σε κλίμακα 1:500 που έχει θεωρηθεί από τον Προϊστά¬ 
μενο της Διεύθυνσης Τοπογραφικών Εφαρμογών με την 102132/ 
1991 πράξη του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

Άρθρο 2 

1. Στην ως άνω περιοχή της οποίας το σχέδιο τροποποιείται με το 
άρθρο 1 καθορίζεται η χρήση αμιγούς κατοικίας όπως προσδιορίζεται 
με το άρθρο 2 του από 23.2.1987 Π.Δ/τος (Δ' 166). 

2. Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας το σχέδιο τροποποιείται με το άρθρο 1 του πα¬ 
ρόντος, επιβάλλεται προκήπιο πλάτους (5) πέντε μέτρων, όπως φαίνε¬ 
ται στο ίδιο διάγραμμα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡ/ΝΤΟΣ ΧΟΡ/ΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

(3) 

Έγκριση μεταφοράς συντελεστή δόμησης ακινήτου, που βρίσκεται εντός 
του ρυμοτομικού σχεδίου δήμου Αθηναίων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λ.π.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκαν με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την υπ’ αριθ. 1040/18.7.1991 πράξη συναίνεσης ενώπιον της 
Συμβολαιογράφου Αχαρνών Παναγιώτας Γερασίμου Στεφανάτου, της 
Ελένης Παπακωνσταντίνου του Γεωργίου και της Κυριακούλας, απο¬ 
κλειστικής κυρίας του παρακάτω περιγραφομένου ακινήτου. 

6. Την 298/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

7. Την 34004/13.9.1991 απόφαση του Υπουργού Περιβάλλοντος, 
Χωροταξίας και Δημοσίων’ Εργων για προέγκριση της σχετικής τεχνι¬ 
κής μελέτης. 

8. Την κατόπιν αυτοψίας του υπαλλήλου Γ εωργίου Δόντα επιβεβαί¬ 
ωση των εμπλεκομένων στον υπολογισμό του μεταφερόμενου συντελε¬ 
στή δόμησης στοιχείων του ακινήτου, που βρίσκεται εντός του ρυμοτο¬ 
μικού σχεδίου δήμου Αθηναίων (Ν. Αττικής) και ειδικότερα επί των 
οδών Μιμνέρμου και Ρηγίλλης, με πρόταση του Υπουργού Περιβάλλο¬ 
ντος, Χωροταξίας και Δημοσίων"Εργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 
νομένου) που βρίσκεται εντός του ρυμοτομικού σχεδίου του Δήμου Αθη¬ 
ναίων (Ν. Αττικής) και ειδικότερα επί των οδών Μιμνέρμου και Ρηγίλ¬ 
λης, έχει χαρακτηρισθεί ως διατηρητέο με την 1871/186/15.1.1990 


απόφαση του Υπουργού Περιβάλλοντος, Χωροταξίας και Δημοσίων Ερ¬ 
γων (Δ' 48), του οποίου την αποκλειστική κυριότητα έχει η Ελένη Πα¬ 
πακωνσταντίνου, όπως το βαρυνόμενο ακίνητο φαίνεται με στοιχεία Α, 
Β, Γ, Δ, Ε, Ζ, Η, Θ, Α στο σχετικό πρωτότυπο διάγραμμα σε κλίμακα 
1:500, που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την υπ’ αριθμ. 2437/1992 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. . 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν ακινήτου: 142,55 τ.μ. 

β) Ποσοστό κάλυψης: 70% 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,2 

6) Δομήσιμες επιφάνειες που αντιστοιχούν σ’ αυτό: 

142,554X4,2=598,72 τ.μ. 

ε) Δομημένη επιφάνεια: 415,846 τ.μ. (εκ των οποίων 92,88 τ.μ. 
στο Ημ/γειο, 139,483 τ.μ. στο ισόγειο, 139,483 τ.μ. στον Α' όροφο 
και 44,00 τ.μ. στο δώμα). 

στ) Μεταφερόμενη δομήσιμη επιφάνεια: 598,72τ.μ. - 415,846 
τ.μ. = 182,87 τ.μ. από ορόφους. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Ελένης Παπακωνσταντίνου για εμβαδόν 182,87 τ.μ. από 
ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων'Εργων 
αναθέτουμε τη δημοσίευση και εκτέλεση του παρόντος διατάγματος. 

, Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 



ΟΡΟΙ ΔΟΜΗΣΗΣ 

0.1 Κ 2/60 

£ = 200 Μ2 

(4) 

Έγκριση μεταφοράς συντελεστή δόμησης ρυμοτομούμενου ακινήτου 

που βρίσκεται εντός του ρυμοτομικού σχεδίου δήμου Παλ. Φαλήρου 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λ.π.» (Α 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όϊιως τροποποιήθηκε με το υπ’αριθ. 367/1987 Π. Δ/γμα (Α 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάαεως Υπουργείου Χωροταξίας, Οικισμού και Περιβάλλοντος, (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 123/26.6.1991 πράξη συναίνεσης ενώπιον της Συμβολαιο¬ 
γράφου Αθηνών Μαρίνας Μιλτιάδου, του Γεωργίου Γκουλά αποκλει¬ 
στικού κυρίου του παρακάτω περιγραφομένου ακινήτου. 

7. Την 305/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 32543/26.7.1991 απόφαση του Υπουργού Περιβάλλοντος, 
Χωροταξίας και ΔημοσίωνΈργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας, 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ρυμοτομούμενου 
με το από 13.9.83 Π.Δ/γμα (Δ' 502) ακινήτου (βαρυνομένου) που βρί¬ 
σκονται εντός του ρυμοτομικού σχεδίου,Δήμου Παλ. Φαλήρου (Ν. Αττι¬ 
κής) και ειδικότερα επί της οδού Λυκούργου, του οποίου την αποκλει¬ 


στική κυριότητα έχει ο Γεώργιος Γκουλάς, όπως το βαρυνόμενο ακί¬ 
νητο φαίνεται με στοιχεία 20 - 21 - 34 - 33 - 32 - 31 - 30 - 29 - 28 - 
27 - 24 - 23 -20 στο σχετικό πρωτότυπο διάγραμμα σε κλίμακα 
1:200, που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 7841/1991 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου: 950.000 τ.μ. 

β) Ποσοστό κάλυψης: 40% 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1,4 

δ) Δομήσιμες επιφάνειες που αντιστοιχούν σ’ αυτό: 
950.000τ.μ. X 1,4 = 1.330,00 τ.μ. 

ε) Μεταφερόμενες δομήσιμες επιφάνειες: 380,00 τ.μ. (950,00 
τ.μ. X 0,4 = 380,00 τ.μ.) από ισόγειο και 950,00 τ.μ. (1.330,00 
τ.μ. - 380,00 τ.μ. = 950,00 τ.μ.) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Γεωργίου Γκουλά για εμβαδόν 380,00 τ.μ. από ισόγειο και 
950,00 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και ΔημοσίωνΈργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 








